Лужичка алијанса
Лужичка алијанса (, , ), раније Српска народна странка (), политичка је партија основана 26. марта 2005. године у Кочебузу како би представљала Лужичке Србе у њемачким државама Саксонији и Бранденбургу у области Лужица. На трећем партијском конгресу 26. априла 2010. у Кочебусу, партија је промијенила назив у Лужичка алијанса. Партија је пуноправни члан Европске слободне алијансе.

Историјска позадина 

Осниваче партију сматрају насљедницом Лужичке народне партије основане 1919. године коју је забранио и растустио нацистички режим.

Учешће на изборима 

Партија је учествовала на општинским и окружним изборима 2008, регионалним изборима у Бранденбургу 2009. и општинским и регионалим изборима у Саксонији 2009. године. Српска народна странка је била изложена многим критикама, на примјер од Савеза Лужичких Срба, јер се сматра да би Лужички Срби боље представљале постојеће њемачке партије.

Изузеће од изборног прага 

Друга партија која заступа мањинске интересе на државном нивоу, Изборно удружење Јужног Шлезвига Данаца и Фриза, стекла је регионалне и мјесне заступнике у савезној држави Шлезвих-Холнштајн, гдје ужива изузеће од изборног прага који износи 5%, захваљујући њемачко-данском споразуму из 1955. године. Слично изузеће се помиње у уставу Бранденбурга за лужичкосрпску мањину, што није случај и у Саксонији. Према томе, партијске вође су изјавиле да им је потребно 7.000 гласова да би партија стекла заступнике у Ландтагу Бранденбурга.

Општински и окружни избори у Бранденбургу 2008. 

На мјесним изборима у Бранденбургу 28. септембра 2008. године, партија је учествовала на изборима у округу Шпреја-Ниса на листи заједно са грађанском иницијативом Клингер Руден као „Грађани за Лужицу — Клингер Руден”. Заједничка листа је стекла два заступника од могућих 50. У неколико општина у истом округу, имали су своје кандидате на општинским изборима.

Види још 
 Лужичкосрпска народна странка

Референце

Спољашње везе 
 

Политичке странке мањина
Регионалне партије у Њемачкој
Лужичкосрпска култура